|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

 „Kohanime määramine“ juurde

**Eelnõuga määratakse Laulasmaa külas asuvale liikluspinnale kohanimi – Põhja-Kadaka tee, samuti tehakse vastav kanne riiklikusse kohanimeregistrisse. Kohanime määramine on vajalik katastriüksuste lähiaadresside muutmiseks liikluspinna järgi.**

Eelnõuga esitatakse ettepanek määrata Laulasmaa külas asuvale liikluspinnale kohanimeks: **Põhja-Kadaka tee**. Tee saab alguse kohalikult teelt Posti teelt (tee nr 2951120) ja asub Põhja-Kadaka väikekohas asuval Põhja-Kadaka üldmaa katastriüksusel (29503:016:0002). Liikluspinnale kohanime määramine on vajalik, et saaks muuta Põhja-Kadaka väikekohas asuvate katastriüksuste lähiaadressid liikluspinna järgi peale väikekoha kohanime tühistamist. Meie dokumendiregistris nr 6-10/3761 registreeritud kirjast lähtuvalt on teinud Põhja-Kadaka väikekohas asuvate katastriüksuste omanikud uued aadresside ettepanekud Sireli tee nime järgi ja soovivad tühistada nende väikekoha järgi adresseerimise. Liikluspinnale Sireli tee nime ei saa määrata, sest naabruses asuv kohanimi - Sireli väikekoht tekitab nimekonflikti. Samas omavalitsuses ei ole soovitatav määrata sama tüvega kohanimesid erinevatele aadressikohtadele (liikluspindadele ja väikekohtadele). Jälgida tuleb, et kohanimeregistri ja teeregistri andmed ei oleks vastuolus. Põhja-Kadaka üldmaal kulgeva tee (2951150) nimetus on Põhja-Kadaka tee ja seega tuleb moodustada liikluspind kohanimega Põhja-Kadaka tee, mille järgi adresseeritakse katastriüksused.

Paralleelselt liikluspinnale kohanime määramisega algatatakse Põhja-Kadaka väikekoha kohanime tühistamine, mis on kehtestatud Keila Vallavolikogu 24.04.2008 otsusega nr 243/0408.

Vastavalt kohanimeseaduse § 4 lg 1 alusel peab kohanimi olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohaliku omavalitsuse üksus ja lg 4 kohaselt määrab ühe omavalitsusüksuse territooriumile jäävale nimeobjektile kohanime kohaliku omavalitsuse üksus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel ja lg 8 sätestab, et kohaliku omavalitsuse üksus avalikustab kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Lähtudes Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu XX.01.2021 toimunud istungil. Kooskõlastatud kohanimede määramise eelnõu avalikustati XX.01.2021 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal vastuväiteid ega ettepanekuid ei esitatud. Vastavalt kohanimeseaduse § 13 lg 1 on kohanimevalikul eelistatud nime, mis on paikkonnas tuntud ja levinud. Samuti on arvestatud et sama ruumilise ulatusega teedel peab olema sama kohanimi nii teeregistris kui ka kohanimeregistris.

Ruumiandmete seaduses aadressikoht on sätestatud vastavalt § 44 p 1-le ehitusseadustiku tähenduses tee, mille nime kasutatakse teiste aadressiobjektide aadressis; aadressikoha nime võib määrata ka teelõigule, § 48 lg 1 kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. Sama seaduse § 54 lg 1 sätestab, et koha-aadressi määraja on linna- või vallavalitsus ja § 55 lg 1 esimeses lauses näeb kord ette, et aadressitoimingud ning asjakohased otsused teeb koha-aadressi määraja omal algatusel.

Vabariigi Valitsuse 08.10.2015 määruse nr 103 „Aadressiandmete süsteem“ § 15 lg 1 sätestab liikluspinna maaüksuse nime määramise, mis peab sisaldama liikluspinna kohanime täiskujul.

Vastavalt Lääne-Harju Vallavolikogu 27.03.2018 otsuse nr 43 „Ülesannete delegeerimine“ on delegeeritud vallavalitsusele kohanimeseaduses kohaliku omavalitsuse pädevusse antud ülesannete täitmine.

Kairi Tiitsmann

registrite spetsialist